Mis omakorda paneb mind imestama mu vana imestust. Nimelt, ma saan aru, kui inimesed kaitsevad ideaale, millele nad ise nii 99,9 protsenti vastavad. Ma mõistan, kui sinivereline nõuab monarhiat ja piitspeenike missilikku kõhnusekultust. Aga ma  ei saa aru, miks võitlevad inimesed (verbaalset) verd ja higi lennutades ideaalide eest, mille jõustudes neil endal tuleks võtta paras paariapositsioon. Ma ausõna ei mõista, miks nõuab vahel talumats kuningavõimu või vananev, mitte just kõige kaunim inimeseloom mingit ühiskondlikku iluideaali kehtestamist.